ᱡᱚᱭᱯᱩᱨ

ᱡᱚᱭᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱓᱐,᱔᱖,᱑᱘᱙ ᱦᱚᱲ ᱢᱮᱱᱟᱜ ᱠᱚᱣᱟ ᱾ Provisional Population Totals, Census of India 2011; Cities having population 1 lakh and above.

ᱱᱟᱜᱟᱢ
ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱒᱖᱐ ᱠᱤᱞᱚᱢᱩᱴᱚᱨ ᱥᱟᱺᱜᱤᱧ ᱨᱮ ᱡᱚᱭᱯᱩᱨ ᱢᱮᱱᱟᱜ-ᱟ ᱟᱨ ᱟᱜᱽᱨᱟ ᱫᱚ ᱒᱔᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱩᱠᱩ ᱯᱮᱭᱟ ᱴᱷᱟᱶ ᱡᱚᱲᱟᱣ ᱠᱟᱛᱮ ᱧᱮᱧᱮᱞᱤᱭᱟᱹ ᱠᱚ ᱞᱟᱹᱜᱤᱫ ᱱᱟᱯᱟ ᱯᱮ ᱠᱚᱬ ᱠᱚ ᱵᱮᱱᱟᱣ ᱟᱠᱟᱫᱟ ᱾ ᱦᱤᱱᱫᱩ ᱵᱟᱥᱛᱩ ᱥᱟᱥᱛᱨᱚ ᱤᱫᱤ ᱠᱟᱛᱮ ᱱᱚᱶᱟ ᱱᱟᱜᱟᱨ ᱫᱚ ᱠᱚ ᱵᱮᱱᱟᱶ ᱟᱠᱟᱫᱟ ᱾ ᱡᱚᱭᱯᱩᱨ ᱵᱮᱱᱟᱶ ᱟᱠᱟᱛᱮ ᱥᱟᱭ ᱥᱮᱨᱢᱟ ᱯᱟᱨᱚᱢ ᱠᱟᱛᱮ ᱱᱚᱶᱟ ᱫᱚ ᱜᱩᱞᱟᱹᱵᱤ ᱱᱚᱜᱚᱨ ᱢᱮᱱᱛᱮ ᱧᱩᱢ ᱠᱚ ᱮᱢ ᱞᱮᱫᱟ ᱾ ᱱᱚᱶᱟ ᱢᱟᱬᱟᱝ ᱨᱮ ᱫᱚ ᱡᱚᱭᱯᱩᱨ ᱢᱮᱱᱛᱮ ᱜᱮ ᱠᱚ ᱵᱟᱰᱟᱭᱟ ᱾ ᱩᱱ ᱚᱠᱛᱚ ᱫᱚ ᱱᱚᱶᱟ ᱱᱟᱜᱟᱨ ᱨᱮᱱᱟᱜ ᱨᱚᱝ ᱫᱚ ᱥᱟᱥᱟᱝ ᱟᱨ ᱯᱩᱸᱰ ᱛᱟᱦᱮᱸ ᱠᱟᱱᱟ ᱾ ᱥᱣᱟᱭᱨᱟᱢ ᱥᱤᱝ ᱟᱜ ᱥᱟᱥᱚᱱ ᱚᱠᱛᱚ ᱨᱮ ᱮᱭᱟ.ᱟᱱᱤᱡ ᱯᱨᱤᱱᱥ ᱮᱰᱣᱟᱨᱰ ᱟᱨ ᱨᱟᱹᱱᱤ ᱵᱷᱤᱠᱴᱚᱨᱤᱭᱟ ᱛᱤᱠᱤᱱ ᱥᱟᱹᱜᱩᱱ ᱫᱟᱨᱟᱢ ᱞᱟᱹᱜᱤᱫ ᱱᱚᱶᱟ ᱱᱟᱜᱟᱨ ᱫᱚ ᱱᱚᱝᱠᱟ ᱠᱚ ᱨᱚᱝ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱱᱟᱜᱟᱨ ᱫᱚ ᱑᱗᱒᱗ ᱥᱟᱞᱮ ᱨᱮ ᱫᱚᱥᱟᱨ ᱥᱣᱟᱭ ᱡᱚᱭᱥᱤᱝ ᱮ ᱛᱮᱭᱟᱨ ᱞᱮᱫ ᱠᱷᱟᱹᱛᱤᱱ ᱱᱚᱶᱟ ᱱᱟᱜᱟᱨ ᱨᱮᱱᱟᱜ ᱧᱛᱩᱢ ᱫᱚ ᱟᱡᱟᱜ ᱧᱩᱛᱩᱢ ᱞᱮᱠᱟᱛᱮ ᱠᱚ ᱫᱚᱦᱚ ᱠᱮᱫᱟ ᱾ ᱡᱟᱣ ᱥᱮᱨᱢᱟ ᱜᱮ ᱱᱚᱵᱷᱮᱢᱵᱚᱨ ᱑᱘ ᱢᱟᱹᱦᱤᱛ ᱫᱚ ᱡᱚᱭᱯᱩᱨ ᱱᱟᱜᱟᱨ ᱵᱮᱨᱮᱫ ᱢᱟᱦᱟᱸ ᱢᱮᱱᱛᱮ ᱟᱹᱰᱤ ᱡᱟᱠᱡᱚᱢᱚᱠ ᱠᱚ ᱢᱟᱱᱟᱶ ᱮᱫᱟ ᱾

ᱧᱮᱞᱡᱚᱝ ᱛᱷᱟᱱ
ᱡᱚᱱᱛᱚᱨ ᱢᱚᱱᱛᱚᱨ
ᱥᱤᱧᱚᱛ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱟᱥᱴᱨᱚᱱᱚᱢᱤᱠᱟᱞ ᱚᱯᱷ ᱡᱮᱵᱷᱮᱴᱚᱨᱤᱡᱽ ᱢᱩᱸᱫᱽ ᱠᱷᱚᱱ ᱡᱚᱭᱯᱩᱨ ᱨᱮᱱᱟᱜ ᱡᱚᱱᱛᱚᱨ ᱢᱚᱱᱛᱚᱨ ᱫᱚ ᱢᱟᱨᱟᱝ ᱜᱮᱭᱟ ᱾ ᱱᱚᱶᱟ ᱫᱚ ᱭᱩᱱᱮᱥᱠᱚ ᱨᱮᱱᱟᱜ ᱢᱤᱫ ᱪᱷᱟᱯ ᱢᱮᱱᱛᱮ ᱦᱚᱸ ᱢᱚᱱᱮᱜ-ᱟ ᱾

ᱥᱤᱴᱤ ᱯᱟᱞᱮᱥ
ᱥᱤᱴᱤ ᱯᱟᱞᱮᱥ ᱫᱚ ᱢᱤᱫ ᱧᱩᱛᱩᱢᱟᱱᱟᱜ ᱧᱮᱞᱡᱚᱝᱟᱜ ᱠᱟᱱᱟ ᱾ ᱡᱟᱦᱟᱸ ᱫᱚ ᱱᱟᱜᱟᱨ ᱨᱮᱱᱟᱜ ᱛᱟᱞᱟ ᱨᱮ ᱢᱮᱣᱟᱜᱼᱟ ᱾ ᱱᱚᱶᱟ ᱚᱲᱟᱜ ᱵᱷᱤᱛᱤᱨ ᱨᱮ ᱨᱟᱡᱽᱯᱩᱛ ᱟᱨ ᱢᱚᱜᱚᱞ ᱚᱠᱛᱚ ᱨᱮᱱᱟᱜ ᱪᱷᱟᱯ ᱧᱮᱞ ᱧᱟᱢᱚᱜᱼᱟ ᱾ ᱥᱤᱴᱤ ᱯᱟᱞᱮᱥ ᱛᱟᱹᱨᱤ ᱨᱮ ᱨᱟᱹᱱᱤ ᱯᱟᱞᱮᱥ ᱦᱚᱸ ᱢᱮᱱᱟᱜᱼᱟ ᱾ ᱡᱟᱦᱟᱸ ᱨᱮ ᱨᱟᱡᱟ ᱦᱚᱯᱚᱱᱟᱜ ᱟᱹᱰᱤ ᱢᱟᱨᱮ ᱢᱟᱨᱮ ᱦᱟᱹᱛᱭᱟᱹᱨ ᱠᱚ ᱫᱚᱦᱚ ᱣᱟᱠᱟᱜᱼᱟ ᱾ 

ᱦᱟᱣᱟ ᱢᱚᱦᱚᱞ
ᱦᱟᱣᱟ ᱢᱚᱦᱚᱞ ᱫᱚ ᱟᱹᱰᱤ ᱧᱩᱛᱩᱢᱟᱱ ᱢᱚᱦᱚᱞ ᱠᱟᱱᱟ ᱾ ᱡᱟᱦᱟᱸ ᱫᱚ ᱡᱚᱭᱯᱩᱨ ᱨᱟᱡᱟ ᱥᱣᱟᱭ ᱯᱨᱚᱛᱟᱯ ᱥᱤᱝ ᱮ ᱛᱮᱟᱨ ᱞᱮᱫᱟ ᱑᱗᱙᱙ ᱥᱟᱞᱮ ᱨᱮ ᱾ ᱱᱚᱶᱟ ᱢᱚᱦᱚᱞ ᱫᱚ ᱢᱚᱬᱮ ᱢᱚᱦᱞᱟ ᱟᱱᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱡᱚᱭᱯᱩᱨ ᱨᱮᱱᱟᱜ ᱡᱚᱦᱨᱤ ᱵᱟᱡᱟᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱢᱚᱦᱚᱞ ᱫᱚ ᱜᱚᱞᱟᱯᱤ ᱟᱨ ᱟᱨᱟᱜ ᱨᱚᱝ ᱨᱮᱱᱟᱜ ᱵᱟᱹᱞᱤ ᱫᱷᱤᱨᱤ (sandstone) ᱛᱮ ᱛᱮᱭᱟᱨᱟᱠᱟᱱᱟ ᱾ ᱱᱚᱶᱟ ᱨᱮ ᱙᱕᱐ ᱠᱷᱚᱱ ᱵᱟᱹᱲᱛᱤ ᱡᱷᱩᱨᱠᱟ ᱢᱮᱱᱟᱜᱼᱟ ᱾ ᱱᱚᱶᱟ ᱢᱚᱦᱚᱞ ᱨᱮ ᱥᱚᱱᱟ ᱨᱩᱯᱟᱹ ᱞᱮᱠᱟᱱ ᱫᱟᱢᱟᱱ ᱡᱤᱱᱤᱥ ᱠᱚ ᱥᱟᱢᱴᱟᱣ ᱫᱚᱦᱚ ᱣᱟᱠᱟᱫᱟ ᱾ 

ᱜᱚᱵᱤᱱᱫᱚ ᱫᱮᱵᱽ ᱡᱤ ᱢᱩᱸᱫᱽᱨᱤ
ᱱᱚᱶᱟ ᱢᱩᱸᱫᱽᱨᱤ ᱫᱚ ᱦᱤᱱᱫᱩ ᱫᱷᱚᱨᱚᱢ ᱵᱚᱸᱜᱟ ᱥᱨᱤ ᱠᱨᱩᱥᱱᱚ ᱣᱟᱜ ᱠᱟᱱᱟ ᱾ ᱱᱚᱶᱟ ᱢᱩᱸᱫᱽᱨᱤ ᱫᱚ ᱡᱚᱭᱯᱩᱨ ᱨᱮᱱᱟᱜ ᱡᱚᱭᱚ ᱵᱟᱥᱟ ᱵᱟᱜᱟᱱ ᱨᱮ ᱢᱮᱱᱟᱜ-ᱟ ᱾ ᱱᱚᱶᱟ ᱫᱚ ᱡᱚᱭᱯᱩᱨ ᱨᱮᱱᱟᱜ ᱧᱩᱛᱩᱢᱟᱱ ᱢᱩᱸᱫᱽᱨᱤ ᱠᱷᱚᱱ ᱢᱤᱫ ᱾ 

ᱡᱚᱞ ᱢᱚᱦᱚᱞ
ᱡᱚᱞ ᱢᱚᱦᱚᱞ ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱡᱚᱭᱯᱩᱨ ᱨᱮᱱᱟᱜ ᱢᱟᱱᱚᱥᱟᱜᱚᱨ ᱛᱚᱢᱵᱟ ᱫᱟᱜ ᱛᱟᱞᱟᱨᱮ ᱢᱮᱱᱟᱜ-ᱟ ᱾ ᱟᱨᱟᱵᱚᱲᱤ ᱵᱩᱨᱩ ᱯᱷᱮᱰ ᱨᱮ ᱢᱮᱱᱟᱜ ᱱᱚᱶᱟ ᱢᱚᱜᱚᱞ ᱫᱚ ᱫᱟᱜ ᱛᱟᱞᱟ ᱨᱮ ᱜᱮ ᱢᱮᱱᱟᱜ-ᱟ, ᱚᱱᱛᱮ ᱱᱚᱶᱟ ᱜᱚ "ᱟᱭ ᱵᱚᱞ" ᱦᱚᱸ ᱠᱮ ᱢᱮᱛᱟᱜᱟᱜ-ᱟ ᱾ ᱟᱨ ᱱᱚᱶᱟ ᱫᱚ ᱨᱚᱢᱟᱱᱴᱤᱠ ᱢᱚᱦᱚᱞ ᱢᱮᱱᱛᱮᱦᱚᱸ ᱵᱟᱰᱟᱭᱚᱜ-ᱟ ᱾

ᱵᱟᱨᱦᱮ ᱡᱚᱲᱟᱣ
 Jaipur District Administration site 
 Jaipur Master Plan 2025 Map 
 [https://www.facebook.com/jaipur/ Facebook Page

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱡᱚᱭᱯᱩᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱢᱟᱨᱴ ᱥᱚᱦᱚᱨ ᱠᱚ
ᱛᱷᱚᱠ:Populated places established in 1727
ᱛᱷᱚᱠ:1727 establishments in India
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱛᱷᱚᱠ:World Heritage Sites in India